OSNOVNA ŠKOLA GRIGORA VITEZA

SAVJETOVANJE S JAVNOŠĆU

o Nacrtu Pravilnika o pravilima, uvjetima i postupcima jednostavne nabave

Poziv i obrazloženje

Osnovna škola Grigora Viteza otvara savjetovanje s javnošću o Nacrtu Pravilnika o pravilima, uvjetima i postupcima jednostavne nabave. Pravilnik se donosi radi usklađivanja školskog općeg akta s člankom 15. Zakona o javnoj nabavi i izmjenama Zakona o javnoj nabavi (Narodne novine 48/26), kao i s novom Odlukom Grada Zagreba o pravilima, uvjetima i postupcima jednostavne nabave (Službeni glasnik Grada Zagreba 24/26), koju je Osnivač uputom od 7. kolovoza 2026. naložio ustanovama Grada Zagreba uzeti u obzir pri usklađivanju vlastitih općih akata. 

Nacrtom Pravilnika uređuju se, među ostalim, zakonski pragovi jednostavne nabave, način pokretanja i provedbe postupaka, primjena Modula jednostavne nabave u EOJN RH, postupanje stručnog povjerenstva, pregled i ocjena ponuda, pravna zaštita putem prigovora, sklapanje i praćenje izvršenja ugovora i narudžbenica te vođenje odgovarajućih evidencija. Cilj savjetovanja je omogućiti zainteresiranoj javnosti, osobito gospodarskim subjektima i drugim pravnim i fizičkim osobama na koje se opći akt može odnositi, da prije donošenja Pravilnika dostave mišljenja, prijedloge i primjedbe na njegov sadržaj. 

Napomena: Za izradu Nacrta Pravilnika o pravilima, uvjetima i postupcima jednostavne nabave Osnovne škole Grigora Viteza nije osnovana radna skupina. 

Početak savjetovanja: 4. rujna 2026. 

Završetak savjetovanja: 4. listopada 2026. 

Trajanje savjetovanja: 30 dana 

Način dostave primjedbi: na priloženom obrascu na adresu elektroničke pošte Škole: tajnistvo@os-gviteza-zg.skole.hr  ili osobno u sjedište Škole na adresi: Kruge 46, Zagreb 

Kontakt: 01 5599 680 

Uz objavu savjetovanja objavljuju se: Nacrt Pravilnika o pravilima, uvjetima i postupcima jednostavne nabave i Obrazac za sudjelovanje u savjetovanju s javnošću.

